ΓΡΑΠΤΗ ΕΡΩΤΗΣΗ E-2600/02

υποβολή: Ilda Figueiredo (GUE/NGL) προς την Επιτροπή

(18 Σεπτεμβρίου 2002)

Θέμα: Δημοσιονομική θέση B3-4102 και καταπολέμηση της παιδικής εργασίας

Το ψήφισμα B4-0692/1998, που περιλαμβάνεται στην έκθεση A4-0004/1999 του Ευρωπαϊκού Κοινοβουλίου στην οποία γίνεται απολογισμός της εφαρμογής της οδηγίας 94/33/ΕΚ(1) του Συμβουλίου, απευθύνει έκκληση στις αρμόδιες αρχές να εμβαθύνουν τις γνώσεις τους σχετικά με την παιδική εργασία στην ΕΕ.

Το Ευρωπαϊκό Κοινοβούλιο, εξάλλου, ενέγραψε στον Προϋπολογισμό του 2002 δύο παρατηρήσεις στη δημοσιονομική θέση B3-4102 — Αναλύσεις και μελέτες σχετικά με την κοινωνική κατάσταση, τη δημογραφία και την οικογένεια που προορίζεται για τη χρηματοδότηση της εκπόνησης έκθεσης σχετικά με την κατάσταση της εργασίας των ανηλίκων στην Ευρωπαϊκή Ένωση και της εγκαινίασης ευρωπαϊκής ενημερωτικής εκστρατείας κατά της εργασίας των ανηλίκων.

Στο πλαίσιο αυτό, ζητώ τις ακόλουθες πληροφορίες:

- Ποιά μέτρα έχουν ληφθεί για τηνλοποίηση των στόχων της δημοσιονομικής θέσης B3-4102 όσον αφορά την εκπόνηση ετήσιας έκθεσης και την ανάληψη εκστρατείας κατά της εργασίας των ανηλίκων·

- Ποιά μέτρα ελήφθησαν κατά την τελευταία δεκαετία για την καταπολέμηση της εργασίας των ανηλίκων στην Ευρωπαϊκή Ένωση και πώς αξιολογήθηκαν·

- Τί φρονεί η Επιτροπή σχετικά με τη δημιουργία κοινοτικού προγράμματος για τηνποστήριξη της ενσωμάτωσης των παιδιών που ήδη εργάζονται·

(1) ΕΕ L 216 της 20.8.1994, σελ. 12.

Απάντηση της κας Διαμαντοπούλου εξ ονόματος της Επιτροπής

(28 Οκτωβρίου 2002)

Η Έκθεση Κοινωνικής Κατάστασης της Επιτροπής — που εκδόθηκε από κοινού από τη ΓΔ Απασχόλησης και την ΕΥΡΩΣΤΑΤ — περιέχει αναλύσεις σχετικά με την παιδική φτώχεια που συνδέεται στενά με την παιδική εργασία, καθόσον η φτώχεια και ο κοινωνικός αποκλεισμός είναι αιτία της παιδικής εργασίας. Κατ' αυτό τον τρόπο, η καταπολέμηση της φτώχειας και της μακροχρόνιας ανεργίας, η φροντίδαπέρ των νοικοκυριών ανέργων ή των νοικοκυριών στα οποία παρατηρείται βία, η βελτίωση της εκπαίδευσης είναι επομένως μέσα καταστολής της παιδικής εργασίας.

Επιπλέον, έχουν προωθηθεί δύο ενιαίες μελέτες που αφορούν θέματα οικογένειας και την κατάσταση των οικογενειών στην Ευρώπη. Τέλος, από το 1989, η Επιτροπή χρηματοδοτεί το Ευρωπαϊκό Παρατηρητήριο για την Κοινωνική Κατάσταση, τη Δημογραφία και την Οικογένεια. Πρόκειται για πολυτομεακό δίκτυο ανεξάρτητων εμπειρογνωμόνων που έχει συσταθεί κατόπιν αιτήματος της Επιτροπής. Το Παρατηρητήριο ασχολείται με θέματα οικογένειας κατά την ευρύτερη έννοια: παρακολουθεί τις εξελίξεις στην Ευρώπη οι οποίες έχουν αντίκτυπο στην κοινωνική κατάσταση ιδιαίτερα των οικογενειών (δημογραφικές, κοινωνικοοικονομικές και πολιτικές αλλαγές). Αυτό περιλαμβάνει την ανάλυση των πολιτικών δραστηριοτήτων που έχουν σχέση με θέματα οικογένειας.

Η οδηγία του Συμβουλίου 94/33/ΕΚ για την προστασία των νέων στην εργασία εκδόθηκε στις 22 Ιουνίου 1994. Μεταφέρθηκε σε όλα τα κράτη μέλη. Η Επιτροπή εξέδωσε έκθεση σχετικά με τη μεταφορά της οδηγίας στα δεκαπέντε κράτη μέλη. Η Επιτροπή αποστέλλει αντίγραφο αυτής της έκθεσης απευθείας στο αξιότιμο μέλος και στη γραμματεία του Ευρωπαϊκού Κοινοβουλίου.

Η Επιτροπή έχει ζητήσει επίσης εκθέσεις από τα κράτη μέλη όσον αφορά την πρακτική μεταφορά της οδηγίας. Οι περισσότερες από αυτές τις εκθέσεις έχουν ήδη διαβιβαστεί στην Επιτροπή. Αφού παραληφθούν όλες οι εκθέσεις, θα διαβιβαστούν στο Κοινοβούλιο, το Συμβούλιο και την Οικονομική και Κοινωνική Επιτροπή μαζί με μια έκθεση της Επιτροπής σύμφωνα με το άρθρο 17 της οδηγίας.

Η Επιτροπή δεσμεύεται πλήρως να εξαλείψει την κατάχρηση και την εκμετάλλευση των παιδιών στις αναπτυσσόμενες χώρες, καθώς και στον αναπτυγμένο κόσμο. Υποστηρίζει έντονα επίσης μέτρα που προορίζονται να συμπληρώσουν τηνποστήριξηπέρ των παιδιών τα οποία αφορά ή αφορούσε η παιδική εργασία με οποιαδήποτε μορφή. Η Επιτροπή, κατά συνέπεια, αντιμετωπίζει το πρόβλημα της παιδικής εργασίας μέσω των ευρύτερων πολιτικών της για την απασχόληση και την κατάρτιση και των προγραμμάτων της για την καταπολέμηση της φτώχειας και του κοινωνικού αποκλεισμού.

Όσον αφορά την πρόταση του Κοινοβουλίου που περιέχεται στο ψήφισμα B4-0692/1998 για την κατάρτιση προγραμμάτων επειγόντως με σκοπό τηνποστήριξη της ένταξης των παιδιών που έχουν εργαστεί ήδη, η Επιτροπή κρίνει ότι το εν λόγω θέμα αντιμετωπίζεται καλύτερα σε εθνικό επίπεδο και ότι η διαδικασία της κοινωνικής ένταξης μπορεί να παράσχει κατάλληλη ευρωπαϊκή αναφορά σχετικά με αυτό.